Rosilia François Corneille
Rosilia François Corneille, ki fèt 2 avril 1975 nan seksyon kominal Lamesèt, komin Sèka Lasous, depatman Sant peyi Ayiti, se yon jounalis ayisyen.

Li se manm Akademi Kreyòl Ayisyen.

Biyografi 
Nan lane 1996, lè Rosilia François Corneille rive nan Pòtoprens, li etidye jesyon nan Inivèsite Kiskeya. Li pran yon diplòm nan Kominikasyon ak Jounalism nan KOPRATEL. Anplis, li gen yon diplòm nan Kontablite nan Sant Pilòt epi li aprann grafis nan lekòl pwofesyonèl Alyans (Alliance). 

Li ap travay nan Jounal Bòn Nouvèl kote li jwe yon gwo wòl nan batay ki ap mennen pou fè respekte lang kreyòl la.
Soti 2002 pou rive 2017, Rosilia François Corneille pibliye plis pase san (100) atik ki kouvri plizyè sijè.

Jounal Bòn Nouvèl te pwopoze kandidati Rosilia François Corneille kòm Akademisyen.

Li se yon fanm marye ak li gen yon pitit fi.

Zèv li yo 
 2002 ː Kanpay nasyonal sansibilizasyon sou kafe an Ayiti
 2003 ː Yon sèl drapo pou yon sèl pèp
 2004 ː Kabrit Tomazo menm plim menm plimay
 2012 ː Mouvman vin pi moun, yon defi, yon reyalite
 2017 ː Claude Pierre, yon gwo mapou tonbe
 2017 ː Ki lekòl pou ki sosyete ?

Referans

Lyen deyò 
 Rosilia François Corneille sou akademikreyol.net
 Rosilia François Corneille : yonn nan nouvo gadyen lang kreyòl la sou lenouvelliste.com

Moun
Fanm
Jounalis
Jounalis ayisyen
Nesans nan lane 1975